CELEX: 62019TN0625
Language: mt
Date: 2019-09-19 00:00:00
Title: Kawża T-625/19: Rikors ippreżentat fid-19 ta’ Settembru 2019 – Daw vs EUIPO (SOS Innenfarbe)

4.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 372/35
            
         
      Rikors ippreżentat fid-19 ta’ Settembru 2019 – Daw vs EUIPO (SOS Innenfarbe)
      (Kawża T-625/19)
      (2019/C 372/37)
      Lingwa tal-kawża: il-Ġermaniż
      
         Partijiet
      
      
         Rikorrenti: Daw SE (Ober-Ramstadt, il-Ġermanja) (rappreżentant: A. Haberl, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Informazzjoni dwar il-proċedimenti quddiem l-EUIPO
      
      
         Trade mark kontenzjuża kkonċernata: applikazzjoni għal reġistrazzjoni tat-trade mark verbali tal-Unjoni “SOS Innenfarbe” – Applikazzjoni għal reġistrazzjoni Nru 17 870 690
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-18 ta’ Lulju 2019 fil-Każ R 277/2019-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tannulla d-deċiżjoni tal-EUIPO tas-7 ta’ Jannar 2019 sa fejn din tiċħad ir-reġistrazzjoni tat-trade mark “SOS Innenfarbe” għall-prodotti segwenti li jinsabu fil-Klassi 2:
                  
                              —
                           
                           
                              “Żebgħat, lakers u verniċi, tbajja’ bħala żebgħa, kisjiet, preservattivi kontra s-sadid, żebgħa tal-ewwel passata; sustanzi li minnhom issir iż-żebgħa, sustanzi li minnhom issir iż-żebgħa [koloranti], pejsts għall-użu waqt l-għoti tal-kulur, murdenti; sustanzi li jgħaqqdu għaż-żebgħat, għall-lakers u verniċi u kisjiet; sustanzi biex irattbu ż-żebgħa; preparazzjonijiet li ma jħallux l-injam jitħassar, murdenti għall-injam u żjut li ma jħallux l-injam jitħassar; żebgħat, anki li jagħtu struttura; żebgħa batteriċida u/jew fungiċida; preservattivi kontra s-sadid; preparazzjonijiet protettivi għall-metalli”;
                           
                        
            
                  —
               
               
                  tordna lill-EUIPO taċċetta l-applikazzjoni għal reġistrazzjoni, kif ippreżentata, għall-pubblikazzjoni;
               
            
                  —
               
               
                  tikkundanna lill-EUIPO għall-ispejjeż.
               
            
         Motiv invokat
      
      
                  —
               
               
                  Ksur tal-Artikolu 7(1)(b) u (c) u tal-Artikolu 7(2) tar-Regolament (UE) 2017/1001 tal-Parlament Ewropew u tal-Kunsill.